Interpreta Anișoara Puică va concerta în premieră la Suceava alături de orchestra "Rapsozii Botoșanilor"
Interpreta Anișoara Puică va concerta în premieră la Suceava alături de orchestra "Rapsozii Botoșanilor" Ioan Cobâlă în cadrul spectacolului "Viața mea toată-i iubire" care va avea loc în data de 21 aprilie, începând cu ora 18:00 la Casa de Cultură a Sindicatelor Suceava. Spectacolul este gândit special pentru mame, doamne și domnișoare, cu ocazia primăverii.
Invitata de onoare este artista poporului din Republica Moldova, Anișoara Puică care se va afla pentru prima dată în spectacol la Suceava, alături de artiștii Dan Doboș, Sorin Filip, Loredana Călin, Constantin Petrescu, Alina Huțu și soliștii instrumentiști Oleg Sacaliuc (vioară) , Petrică Oloieru (țambal), Alexandru Todirel Marin ( clarinet ) și Ionuț Scripcariu ( trompetă) acompaniați de Orchestra Populară "Rapsozii Botoșanilor" Ioan Cobâlă.
Conducerea muzicală este asigurată de maestrul dirijor Ion Oloieru – manager Dan Doboș.
Biletele sau pus în vânzare și se pot achiziționa de la Casa de Cultură a Sindicatelor Suceava. Prețul unui bilet este de 80 de lei.